Diari Oficial de la Generalitat Valenciana


Sumari del DOGV 2101, del 13-09-1993 (1993/829157)

RESOLUCIÓ de 28 de juliol de 1993, de la Direcció General de Centres Docents de la Conselleria d'Educació i Ciència, per la qual es regula la sol.licitud i el registre dels llibres d'Escolaritat de l'Ensenyament Bàsic i de Qualificacions de Batxillerat de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2101

Data del DOGV
:   13-09-1993

Secció del DOGV
:   ALTRES DISPOSICIONS

Número del document
:   1993/829157


Data del document
:   28-07-1993

Organisme emissor
:   Conselleria de Educació i Ciència

Tipus de document
:   Resolució

Correcció d'errades

Anàlisi jurídica

Resolució de 28 de juliol de 1993, de la Direcció General de Centres Docents de la Conselleria d'Educació i Ciència, per la qual es regula la sol.licitud i el registre dels llibres d'Escolaritat de l'Ensenyament Bàsic i de Qualificacions de Batxillerat de la Comunitat Valenciana.  
L'Ordre del Ministeri d'Educació i Ciència de 30 d'octubre de 1992 (BOE 11.11.92), modificada per l?Ordre de 2 d'abril de 1993 (BOE 15.04.93), estableix els elements bàsics dels informes d'avaluació dels ensenyaments de règim general, regulats per la Llei Orgànica 1/1990, de 3 d'octubre, d'Ordenació General del Sistema Educatiu, a més dels requisits formals derivats del procés d'avaluació que calen per a garantir la mobilitat dels alumnes.  
L'esmentada ordre regula el Llibre d'Escolaritat de l?Ensenyament Bàsic i el Llibre de Qualificacions del Batxillerat com a documents oficials que garanteixen la mobilitat dels alumnes.  
Publicats els Llibres d'Escolaritat dels Ensenyaments Bàsics que comprenen l?Educació Primària i Secundària Obligatòria i de Qualificacions de Batxillerat de la Comunitat Valenciana per Ordre de 28 d'abril de 1993, de la Conselleria d'Educació i Ciència (DOGV de 2 de juny), i editats aquests per l?esmentada conselleria, és necessari fixar el procediment de sol·licitud i registre d'aquests documents. El punt tercer d'aquesta ordre encomana a la Direcció General de Centres Docents aquesta regulació.  
En conseqüència, aquesta direcció general ha resolt:  
Primer Característiques dels Llibres  
1. Els llibres d'Escolaritat de l'Ensenyament Bàsic i de' Qualificacions de Batxillerat són els documents oficials que reflecteixen els estudis cursats, les qualificacions obtingudes i les decisions relatives al progrés acadèmic de l'alumne. En conseqüència, tenen el valor acreditatiu dels estudis realitzats.  
2. Els esmentats llibres reflectiran les informacions recollides en les actes d'avaluació i en l'expedient acadèmic de l'alumne que es conserven en els centres.  
3. La custòdia d'aquests llibres correspon al centre educatiu en què l'alumne es trobe matriculat. El Llibre d'Escolaritat s'entregarà a l'alumne al terme de l'ensenyament obligatori i el Llibre de Qualificacions de Batxillerat a l'acabament d'aquests estudis.  
4. Aquests llibres duran les signatures fefaents de les persones que corresponga en cada cas, amb indicació del nom i cognoms de la persona signant.  
5. L'error en l'emplenament de les dades o el canvi de nom, serà resolt mitjançant la diligència amb la signatura del secretari, si és possible, en la mateixa pàgina o en les pàgines reservades per a les observacions.  
Segon. Edició  
1. La Conselleria d'Educació i Ciència, per mitjà de la Direcció General de Centres Docents, procedirà a l?edició i control dels Llibres d'Escolaritat de l?Ensenyament Bàsic i de Qualificacions de Batxillerat de la Comunitat Valenciana.  
2. Les direccions territorials, mitjançant les unitats de la Inspecció Educativa, supervisaran el procés d'emplenament i custòdia dels Llibres d'Escolaritat de l?Ensenyament Bàsic i de Qualificacions de Batxillerat i controlaran la distribució dels Llibres en l?àmbit de la seua província.  
3. La sèrie dels Llibres d'Escolaritat de l?Ensenyament Bàsic editats a la Comunitat Valenciana s'iniciarà amb les sigles «CV» corresponents a l?esmentada Comunitat Valenciana, i separades, per un guió, de la primera lletra de la sèrie que serà la «A» majúscula. A la segona lletra correspondrà la «B» majúscula, i així successivament, tot i seguint l?ordre de l'alfabet valencià. Cada sèrie constarà d'un milió d'exemplars. S'iniciarà amb el número 000000 i acabarà amb el número 999.999.  
4. La sèrie dels Llibres de Qualificació de Batxillerat serà semblant a la dels Llibres d'Escolaritat, però constarà cadascuna de 100.000 exemplars. S'iniciarà amb el número 00048 i acabarà amb el 99.999.  
Tercer Sol·licitud  
1. La Unitat de la Inspecció Educativa per mitjà de la direcció territorial sol·licitarà, en el mes de desembre de cada any a la Direcció General de Centres Docents, el nombre de llibres d'Escolaritat de l?Ensenyament Bàsic i de Qualificacions de Batxillerat que consideren que caldrà en el curs escolar següent en el seu àmbit territorial; a aquest efecte emplenaran el formulari corresponent segons model de l'annex I.  
2. Els directors dels centres docents presentaran a la Unitat de la Inspecció Educativa de la Direcció Territorial el llistat per duplicat dels alumnes per als quals se sol·licita el Llibre d'Escolaritat de l?Ensenyament Bàsic durant la primera quinzena del mes d'octubre de cada curs escolar. Els Llibres de Qualificació de Batxillerat es demanaran durant la segona quinzena del dit mes. Aquestes peticions es faran segons model de l'annex II.  
3. Els directors dels centres privats presentaran per triplicat la relació a què fa referència el paràgraf anterior per mitjà dels instituts d'Educació Secundària als quals estiguen adscrits. Les citades llistes han de dur els vist-i-plau del director de l?institut. Després de ser emplenades per la Unitat de la Inspecció Educativa, un exemplar serà arxivat a l?institut que el tramità i l'altre restarà en el centre privat sol·licitant.  
4. El llistat per a la sol·licitud de Llibres d'Escolaritat de l'Ensenyament Bàsic inclourà, per ordre alfabètic, els cognoms i nom dels alumnes que complisquen sis anys d'edat en l'any natural en què sol·liciten l'esmentat llibre. El llistat per a la sol·licitud de Llibres de Qualificacions de Batxillerat inclourà la relació alfabètica dels alumnes que s'incorporen a primer curs de Batxillerat.  
5. Així mateix, tant els centres d'Educació Primària, com d'Educació Secundària, sol·licitaran en el mateix termini que l'esmentat en el punt tercer, apartat dos, els llibres corresponents per a aquells alumnes que, per diverses causes, s'incorporen a Educació Primària, Educació Secundària Obligatòria o Batxillerat en qualsevol dels seus cursos o cicles sense tenir dits Llibres.  
6. Per a aquesta sol·licitud s'emprarà, igualment, el model de l'annex II. Els centres inclouran en la sol·licitud establerta en el punt tercer, apartat dos, sota el darrer alumne allistat, separat per una ratlla horitzontal i seguint el número d'ordre, la relació d'aquests alumnes per ordre alfabètic.  
7. Un cop rebuts en els centres els llibres corresponents als alumnes que per causes diverses s'incorporen a l?ensenyament obligatori en qualsevol dels seus cicles o cursos, o al Batxillerat, seran pertinentment diligenciats pels secretaris dels centres amb el vist-i-plau del director, que farà constar en la pàgina 4, corresponent a Observacions del Llibre d'Escolaritat de l?Ensenyament Obligatori i de la pàgina 20 del Llibre de Qualificacions de Batxillerat, corresponent a Observacions, les circumstàncies per les quals s'obri el Llibre corresponent amb aqueixa data.  
8. Si per causes excepcionals la sol·licitud era d'un duplicat, s'hi farà constar aquesta circumstància i es consignarà, en un escrit annex a la mateixa, la naturalesa de les causes que la motiven.  
Quart. Registre  
1. Les unitats de la Inspecció Educativa de cada Direcció Territorial d'Educació faran constar en la llista de sol·licitud de llibres a què fa referència l'apartat tercer, apartat dos, la sèrie i el número de cada llibre que es distribueix al centre, i també la data de lliurament. L'original d'aquesta relació serà arxivat a la Unitat de la Inspecció Educativa i constituirà el Registre de Llibres de la Direcció Territorial corresponent.  
2. La Inspecció Educativa tornarà al centre la còpia del llistat duplicat d'alumnes per als quals se sol·liciten els Llibres d'Escolaritat de l?Ensenyament Bàsic o de Qualificacions de Batxillerat en el moment mateix de lliurar els corresponents llibres expedits, amb la diligència d'autorització de la direcció territorial.  
3. Amb aquestes còpies diligenciades per la Inspecció Educativa, els centres constituiran el seu registre de Llibres d'Escolaritat de l?Ensenyament Bàsic o de Qualificacions de Batxillerat. En aquest registre quedarà constància d e l'assignació de tots i cadascuns d'aquests llibres als respectius alumnes, indicant-ne la data de l'assignació i reflectint-ne les possibles observacions de les direccions territorials d'Educació.  
4. No s'haurà de consignar als Llibres d'Escolaritat de l?Ensenyament Bàsic o de Qualificacions de Batxillerat cap data anterior a la data d'expedició. En conseqüència, la data d'inscripció en el centre tampoc podrà ser anterior a la d'expedició del llibre. Els centres que reben el Llibre d'Escolaritat de l?Ensenyament Bàsic o de Qualificacions de Batxillerat d'un alumne amb data posterior a la d'inscripció real de l'alumne en el centre, per no disposar quan pertocava del dit document o per extraviament, especificaran en la pàgina 4 del Llibre d'Escolaritat de l?Ensenyament Bàsic o en la pàgina 20 del Llibre de Qualificacions de Batxillerat la diligència que es conté en l'annex III.  
Cinquè. Instruccions d'emplenament  
1. El centre en què l'alumne inicie l?escolaritat serà l?encarregat de l?obertura del Llibre d'Escolaritat de l?Ensenyament Bàsic o de Qualificacions de Batxillerat i procedirà a omplir les dades que hi corresponga.  
2. Al terme de l?Educació Primària s'hi consignarà la baixa de l'alumne en el centre i es traslladarà el Llibre de l?Ensenyament Bàsic al centre de Secundària en què l'alumne continue l?escolaritat, a petició de dit centre de ' Secundària. Aquest farà, en dl Llibre d'Escolaritat de l?Ensenyament Bàsic, la inscripció de l'alumne.  
3. En finalitzar cada any acadèmic,, el director del centre on l'alumne es troba matriculat, signarà l?escolaritat corresponent a dit alumne.,  
4. Un cop s'haja adoptat la decisió de promoció de l'alumne al cicle següent o, si s'escau, al curs, es consignarà aquesta circumstància en el Llibre d'Escolaritat de l?Ensenyament Bàsic, i es reflectiran en aqueix moment els resultats de l'avaluació obtinguts, per l'alumne. Els resultats de l'avaluació corresponent al quart curs d'Educació Secundària Obligatòria sols es consignaran si l'alumne ha estat proposat per a l?obtenció del títol de Graduat en Educació Secundària o, si fa al cas, en complir-ne l?escolarització en l?etapa.  
5. En Educació Secundària Obligatòria, la superació, si fa el cas, de les matèries o àrees del cicle o curs anterior, en què l'alumne haja obtingut una qualificació negativa, serà certificada pel secretari, el qual hi farà constar el nom de l?àrea o matèria superada, la qualificació obtinguda i la data de superació.  
6. Els resultats de l'avaluació s'expressaran en els termes següents:  
- En Educació Primària: PA (progressa adequadament) o bé NM (necessita millorar).  
- En Educació Secundària Obligatòria s'emprarà l?escala de qualificacions: excel·lent, notable, bé, suficient i insuficient.  
- En Batxillerat: s'emprarà l?escala numèrica de l'1 al 10 sense decimals, de manera que es consideraran positives les qualificacions de 5 i superiors, i negatives les inferiors a 5.  
Si en la convocatòria ordinària o extraordinària no es podia qualificar alguna matèria per estar condicionada a la superació d'una altra del primer any amb idèntica denominació, s'afegirà a la llista de matèries del segon any la del primer any pendent de superació, i s'expressarà la qualificació obtinguda en dita assignatura. En la matèria del segon any s'indicarà «pendent de primer».  
De la mateixa manera es procedirà en l'avaluació de les matèries els continguts dels quals siguen total o parcialment progressius, a saber: física o química de segon, en relació amb física i química de primer; biologia o geologia de segon, respecte a biologia i geologia de primer, i electrotècnia o mecànica de segon en relació amb física i química de primer.  
En el cas que la Direcció General d'Ordenació i Innovació Educativa haguera dictat una resolució d'exempció de qualificació a algun alumne per problemes greus d'audició visió o motricitat en determinades matèries del currículum, es farà constar aquesta circumstància amb l?expressió «exempt».  
En compliment de l'article 26 del Reial Decret 1.179/92, de 2 d'octubre (Butlletí Oficial de l?Estat 21.11.92), els Llibres de Qualificació de Batxillerat dels alumnes que hagueren superat el tercer cicle de Grau Mitjà dels ensenyaments de música o dança, hauran d'incloure en els espais lliures de les pàgines corresponents a les qualificacions, una diligència, el model del qual s'inclou en l'annex IV per a fer constar que han de cursar únicament les assignatures comunes.  
7. Al terme de l?Educació Secundària Obligatòria se certificarà en el Llibre d'Escolaritat de l?Ensenyament Bàsic, la finalització de l?escolaritat obligatòria de l'alumne, i si fa el cas, la consecució dels objectius de l?etapa encaminats a l?obtenció del títol de Graduat en Educació Secundària.  
8. Igualment s'emplenarà l'acreditació de l'avaluació, i s'hi farà constar sempre la darrera qualificació obtinguda per l'alumne en cada àrea o matèria del primer cicle i de cadascun dels cursos del segon cicle d'Educació Secundària Obligatòria. Aquesta acreditació l?estendrà el secretari del centre amb el vist-i-plau del director.  
9. L'acreditació per a aquells alumnes que hagen seguit programes de diversificació curricular es recollirà en les pagines 29 d 32 del Llibre d'Escolaritat de l?Ensenyament Bàsic. Aquesta acreditació l?estendrà el secretari del centre amb el vist-i-plau del director, a l'acabament del programa i en els termes que s'hi establisquen, i s'hi hauran de fer constar els anys cursats i les qualificacions obtingudes en les diverses àrees i matèries.  
10. En acabar l?etapa d'Educació Secundària Obligatòria i del Batxillerat es lliurarà a l'alumne el llibre corresponent, i es farà constar aquesta circumstància en el Llibre i en l?expedient acadèmic. Així mateix, quedarà constància al centre de l?entrega del llibre a l'alumne mitjançant la signatura d'un rebut per part de l?interessat.  
11. En els Llibres de Qualificació de Batxillerat corresponents als alumnes de centres privats, la diligència continguda en la pàgina 18 relativa a l?expedició del títol de Batxiller serà omplida per l?Institut d'Educació Secundària al qual estiguen adscrits, una vegada confrontades les qualificacions incloses en el llibre amb les què es contenen en les actes.  
Els Llibres de Qualificacions dels alumnes que no superen l?etapa de Batxillerat restaran sota la custòdia de l?institut on el cursaren o del que estiga adscrit, el centre privat.  
Sisé. Trasllats dels Llibres  
1. Si un alumne es traslladava de centre, el d'origen trametrà al receptor, i a petició d'aquest, el Llibre d'Escolaritat de l?Ensenyament Bàsic o de Qualificacions de Batxillerat emplenats com cal. El centre de destinació reflectirà en el llibre corresponent la inscripció de l'alumne; obrirà un nou expedient acadèmic, i hi traslladarà les dades consignades en el Llibre d'Escolaritat de l?Ensenyament Bàsic o de Qualificacions de Batxillerat. En cas que les diligències de trasllat contingudes en el Llibre d'Escolaritat de l?Ensenyament Bàsic o de Qualificacions de Batxillerat resulten insuficients, els centres estendran noves diligències en les pàgines 12 a 14 per a l?Educació Primària, en la pàgina 19 per a l?Educació Secundària Obligatòria i en la pàgina 20 per al Batxillerat.  
En els Llibres de Qualificació de Batxillerat d'alumnes de centres privats, la diligència de trasllat serà emplenada per l'institut al qual estiguen adscrits. En aquests casos, amb el Llibre de Qualificacions, l'institut d'origen adjuntarà el certificat que s'arreplega en l'annex V.  
2. Quan el trasllat es produïsca acabat el primer curs del primer cicle d'Educació Secundària Obligatòria, el centre d'origen, a més de la baixa en aquest, farà constar en la pàgina 16 del Llibre d'Escolaritat de l'Ensenyament Bàsic la matèria o matèries optatives cursades per l'alumne i la qualificació obtinguda en cadascuna d'elles.  
3. Quan un alumne es trasllade a un altre centre sense haver acabat el cicle (o curs en el 2n. cicle de l'Educació Secundària i Batxillerat), a més del Llibre d'Escolaritat de l'Ensenyament Bàsic o de Qualificacions de Batxillerat, es traslladarà un informe d'avaluació individualitzat amb aquella informació que resulte necessària per a la continuïtat del procés d'aprenentatge, segons allò disposat en el punt divuit de l'Ordre del Ministeri d'Educació i Ciència de 30 d'octubre de 1992.  
4. En el moment del trasllat, l'alumne haurà de sol·licitar al centre d'origen un certificat segons model de l'annex VI, en la qual consten. els estudis que realitza o ha realitzat en aqueix any acadèmic. Si el trasllat es produeix una vegada finalitzat un cicle o el tercer curs d'Educació Secundària Obligatòria, es farà constar també la decisió de promoció, de forma que en permeta l'adequada inscripció en el centre de destinació mentre no es reba la documentació que hi pertoque.  
Seté  
Emplenament del Llibre d'Escolaritat dels alumnes que cursen primer cicle d'Educació Secundària Obligatòria en centres d'Educació Primària  
1. Els centres d'Educació Primària en què s'impartisca transitòriament el primer cicle d'Educació Secundària Obligatòria ompliran en el Llibre d'Escolaritat de l?Ensenyament Bàsic la inscripció corresponent a l?Educació Secundària Obligatòria; els resultats de l'avaluació del primer cicle, la promoció al tercer curs i els anys d'escolarització dels alumnes que cursen aquests ensenyaments.  
2. En passar l'alumne al centre d'Educació Secundària Obligatòria, el centre d'Educació Primària omplirà la baixa en el Llibre d'Escolaritat de l?Ensenyament Bàsic i el traslladarà juntament amb l?expedient acadèmic de l'alumne corresponent a aquesta etapa, al centre d'Educació Secundària i a petició d'aquest.  
3. Una vegada rebut el Llibre d'Escolaritat de l?Ensenyament Bàsic, el centre d'Educació Secundària emplenarà la inscripció de l'alumne en dit centre.  
Vuité. Instruccions que cal seguir durant el procés d'aplicació de la nova ordenació del sistema educatiu  
1. Per als alumnes que inicien els ensenyaments del nou sistema educatiu en qualsevol dels cicles o cursos d'Educació Primària, d'Educació Secundària Obligatòria, o de Batxillerat, serà obligada la utilització del Llibre d'Escolaritat de l?Ensenyament Bàsic i de Qualificacions de Batxillerat definits en l?Ordre de 28 d'abril de 1993 de la Conselleria d'Educació i Ciència (DOGV 02.06.93).  
2. En els cursos successius, i fins que es complisquen les previsions del calendari d'aplicació de la nova ordenació del sistema educatiu, els directors dels centres, tant d'Educació Primària com d'Educació Secundària Obligatòria, inclouran en la sol·licitud de Llibres d'Escolaritat de l?Ensenyament Bàsic el llistat dels alumnes que s'incorporen a l?Educació Primària en qualsevol dels seus cicles o cursos, provinents de l?Educació General Bàsica, o la dels que s'incorporen a Educació Secundària Obligatòria sense haver-hi cursat els ensenyaments d'Educació Primària. Així mateix, inclouran en la sol·licitud de Llibres de Qualificació de Batxillerat la sol·licitud d'aquells alumnes que s'incorporen a aquesta etapa educativa provinents d'altres ensenyaments.  
3. Els secretaris d'aquests centres estamparan, en la pàgina 12 d'observacions del Llibre d'Escolaritat de l?Ensenyament Bàsic en l?Educació Primària, en la pàgina 19 en el cas de l?Educació Secundària Obligatòria i en la pàgina 20 del Llibre de Qualificació de Batxillerat, les diligències que figuren en l'annex VII d'aquesta resolució. Aleshores s'inutilitzaran al Llibre d'Escolaritat de l?Ensenyament Bàsic les pàgines dels cicles o cursos dels nous ensenyaments, que l'alumne no haja cursat, mitjançant la paraula «inutilitzat», col·locada diagonalment.  
4. En Educació Secundària Obligatòria, en cas que l'alumne no haja cursat el primer cicle i/o el tercer curs d'aquests ensenyaments, el lloc de les qualificacions corresponents a aquest cicle i/o curs en l'acreditació de l'avaluació continguda en el Llibre d'Escolaritat de l?Ensenyament Bàsic s'inutilitzarà amb la paraula «inutilitzat» col·locada longitudinalment.  
5. Els Llibres d'Escolaritat de l?Educació General Bàsica dels alumnes que s'incorporen a l?Educació Primària o al primer cicle d'Educació Secundària Obligatòria, es clouran mitjançant la diligència que figura en l'annex VIII. L'antic Llibre d'Escolaritat de l?Educació General Bàsica s'adjuntarà al nou Llibre d'Escolaritat de l?Ensenyament Bàsic, i ambdós seran entregats a l'alumne al terme de la seua escolaritat obligatòria. El mateix procediment se seguirà amb els antics Llibres de Qualificacions de Batxillerat Unificat i Polivalent que es donaran als alumnes juntament amb els nous Llibres de Qualificacions de Batxillerat.  
Nové  
Les direccions territorials d'Educació adoptaran les mesures oportunes per a garantir el compliment del que disposa aquesta resolució.  
València, 28 de juliol de 1993.- La Directora General de Centres Docents: Carmen Macián Armengod.  
ANNEX I  
Conselleria d'Educació i Ciència   
Direcció Territorial d ...  
Proposta anual de petició de llibres d'Escolaritat i Qualificacions de Batxillerat   
1. Llibres d'Escolaritat de l?Ensenyament Bàsic   
- Romanents curs anterior ...   
- Exemplars necessaris ...   
2. Llibres de Qualificació de Batxillerat   
- Romanents curs anterior ...   
- Exemplars necessaris ...   
Data: ...  
El Cap de la Unitat, de la Inspecció Educativa de la Direcció Territorial  
Signat: ...  
Veure annex  
ANNEX III  
Diligència per fer constar que la inscripció real de l'alumne a què fa referència el Llibre d'Escolaritat de l?Ensenyament Bàsic o de Qualificacions de Batxillerat al centre fou la d .'.. d ... d .... les dades que consten en les pàgines corresponents són les que figuren en els documents oficials d'avaluació i es consignen ara per no disposar de dit document al seu temps/extraviament del Llibre.  
Lloc i data  
Vist i plau El/la Director/a El/la Secretari/ària  
(Segell del centre)  
Signat: ... Signat:...   
ANNEX IV  
Diligència per fer constar que d'acord amb allò establit en l'article 26 del Reial Decret 1179/92 de 2 d'octubre (BOE 21.11 92), el titular d'aquest Llibre de Qualificacions ha de cursar únicament les assignatures comuns de Batxillerat. Lloc i data  
Vist i plau. El/la Director: El/la Secretari/ària:  
(Segell del centre)  
Signat.: ... Signat:...  
ANNEX V  
(Trasllat del Llibre de Qualificacions per a alumnes de centres privats)  
Sr./Sra. ... Secretari/Secretària del ... al qual es troba adscrit el Centre ... en el qual està matriculat Sr./Sra. ... titular d'aquest Llibre de Qualificacions,  
CERTIFICA:  
A sol·licitud del centre ... i a efectes de trasllat a l?esmentat centre, que les qualificacions consignades en aquest Llibre estan d'acord amb les que figuren en les actes d'avaluació.  
(Lloc i data)  
Vist i plau. El/la Director, El/la Secretari/ària,  
(Segell del centre)  
Signat.:... Signat.:...  
ANNEX VI  
Sr./Sra. ... com a secretari/secretària del centre ... certifique que l'alumne/alumne ... ha cursat/està cursant durant l'any acadèmic ... /... els estudis d ... curs d ... cicle corresponents a l?Educació Primària/Secundària Obligatòria, havent-se adoptat la decisió de (1), al cicle/curs següent.   
Lloc i data  
Vist i plau El/la Director El/la Secretari/ària  
(Segell del centre)  
Signat: ... Signat: ...  
(1) Promociona/no promociona. S'omplirà només si el trasllat es produeix finalitzat qualsevol dels cicles d'Educació Primària o el primer cicle d'Educació Secundària Obligatòria, o si s'escau, en el tercer curs d'Educació Secundària Obligatòria.  
ANNEX VII  
(Accés a l?Ensenyament Obligatori en qualsevol dels seus cicles o cursos i a Batxillerat):  
Diligència per a fer constar que, amb aquesta data, l'alumne ... va accedir a ... cicle ... curs d'Educació Primària/Secundària Obligatòria/Batxillerat, en funció de les equivalències establides en l'annex I del Reial Decret 968/1991, de 14 de juny pel qual s'aprova el calendari d'aplicació de la nova ordenació del sistema educatiu.  
Lloc i data  
Vist i plau El/la Director El/la Secretari/ària  
(Segell del centre)  
Signat: ... Signat: ...  
Diligència per fer constar que, amb aquesta data, l'alumne ... va accedir al ... cicle ... curs d'Educació Secundària Obligatòria/Batxillerat, reunint els requisits establerts a l?efecte en l?Ordre de ... per la qual es dicten instruccions per a la implantació anticipada d'ensenyaments d'Educació Secundària Obligatòria i Batxillerat.  
Lloc i data  
Vist i plau El/la Director El/la Secretari/ària  
(Segell del centre)  
Signat: ... Signat: ...  
ANNEX VIII  
(Diligència per a clausurar el Llibre d'Escolaritat d'Educació General Bàsica o de Qualificacions de Batxillerat Unificat Polivalent).  
Diligència per a fer constar que amb aquesta data, es tanca el present Llibre d'Escolaritat d'Educació General Bàsica/Qualificacions de Batxillerat Unificat Polivalent de l'alumne ... per la seua incorporació als ensenyaments d'Educació(\*)... en funció de les equivalències establides en l'annex I del Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu.  
Lloc i data  
Vist i plau. El/la Director El/la Secretari/ària  
(Segell del centre)  
Signat: ... Signat: ...  
(\*) Primària / Secundària Obligatòria / Batxillerat